Eugenijus Majauskas

Eugenijus Germanas Majauskas (1938 m. rugsėjo 7 d. – 2016 m. gegužės 29 d.) – Lietuvos ir Rokiškio rajono politinis bei visuomenės veikėjas.

Biografija 

Baigė Rokiškio Juozo Tumo-Vaižganto vidurinę mokyklą. 1969 m. baigė Kauno politechnikumą (statybininkas).

1990–1992 m. Rokiškio miesto meras. Vėliau įkūrė individualiąją medžio apdirbimo įmonę, buvo jos savininkas. Buvo renkamas į Rokiškio rajono savivaldybės tarybą.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Rokiškio rajono skyriaus narys, 2005 m. skyriaus prezidiumo narys.

Laisvalaikį skyrė medžio drožybai (jo darbų yra Rokiškio ir Žiobiškio bažnyčiose, Kalneliškių koplyčioje). Žmona Gražina, vaikai Eugenijus, Diana.

Šaltiniai 

Rokiškio politikai
Lietuvos tautodailininkai